|  |  |  |
| --- | --- | --- |
| **בנק ישראל**דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏י"ד שבט, תשפ"ה‏12 פברואר, 2025 |

הודעה לעיתונות:

## **נגיד בנק ישראל הודיע על מינויו של ד"ר גולן בניטה מנהל חטיבת השווקים, לוועדה המוניטרית**

נגיד בנק ישראל, פרופ' אמיר ירון, הודיע על החלטתו למנות את ד"ר גולן בניטה, מנהל חטיבת השווקים בבנק ישראל, לחבר בוועדה המוניטרית, עד לאישור מינויו בממשלה של מר אנדרו אביר לקדנציה שנייה כמשנה לנגיד. ד"ר בניטה יכנס לתפקידו היום ב-12.2.25.

האמור, לפי סעיף 16(א) לחוק בנק ישראל, על פיו לא מכהן במועד כלשהו משנה לנגיד, ימנה הנגיד עובד נוסף של הבנק לחבר הוועדה עד לתחילת כהונתו של משנה לנגיד.

ד"ר גולן בניטה מכהן מיוני 2022 כמנהל חטיבת השווקים בבנק ישראל. לפני כן מילא בניטה שורה של תפקידים בבנק ישראל ובחו"ל. בהם ראש מטה הנגיד, מנהל היחידה לניהול אסטרטגי, בחטיבת השווקים. לפני כן מילא בניטה תפקידים כלכליים בחטיבת המחקר ובחטיבת הפיקוח על מט"ח. כמו כן, כיהן ד"ר בניטה גם כחבר דירקטוריון, המייצג את ישראל בEuropean Bank for -Reconstruction and Development (EBRD)  שבלונדון.